钦定古今图书集成/明伦汇编/氏族典/第066卷 > 《苏州府志》 > 朱买臣
## 钦定古今图书集成/明伦汇编/氏族典/第066卷 > 《苏州府志》 > 朱买臣

按《汉书朱买臣传》：“买臣，字翁子，吴人。家贫，好读书，艾
薪给食，行且诵书。妻相随，数止买臣毋歌道中，买臣
益疾歌，妻羞之，求去，买臣笑曰：‘我年五十当富贵，今
四十馀矣，待我富贵报女功’。妻怒曰：‘如公等，终饿死
沟中耳’。买臣不能留，听去。后买臣随上计吏，为卒，将
重车至长安。严助荐买臣，召见，说《春秋》，言《楚词》。帝说”
之。拜中大夫侍中，坐事免。久之，拜会稽太守。入吴界，
见故妻妻夫治道，买臣令后车载其夫妻置园中给
食之，妻自经死。入为主爵都尉，坐法免。复为丞相长
史，张汤行丞相事，陵折之，买臣怨，告汤阴事，汤自杀，
上亦诛买臣。